הארי מלינג

הארי אדוורד מלינג (באנגלית: Harry Edward Melling; נולד ב-13 במרץ 1989) הוא שחקן אנגלי. הוא ידוע בעיקר בזכות גילום דמותו של דאדלי דרסלי בסדרת סרטי הארי פוטר, המבוססת על רומני הפנטזיה באותו שם מאת ג'יי קיי רולינג, וכן בשל תפקידו בתור הארי בלטיק בסדרה "גמביט המלכה".

 ראשית חייו 
מלינג נולד בלונדון, אנגליה. סבו מצד אמו היה השחקן פטריק טרוטון, הידוע בעיקר בתפקידו בתור הדוקטור השני בסדרת "דוקטור הו". הוא גם האחיין של השחקנים דייוויד טרוטון ומייקל טרוטון ובן דודם הראשון ג'ים טרוטון והשחקן סם טרוטון. 

מלינג למד בבית הספר היסודי של סנט פול, בבית הספר הנדון ובבית הספר מיל היל. הוא היה חבר בתיאטרון הנוער הלאומי. הוא סיים את לימודיו באקדמיה למוזיקה ולאמנויות הדרמה של לונדון.

 קריירה 
בקריירה המוקדמת שלו הופיע מלינג בהפקות תיאטרון שונות כמו "המלך ג'ון", "אנטיגונה" ו"פלנטי". הוא הופיע בחמישה סרטי הארי פוטר, כבן דודו המפונק של הארי פוטר, דאדלי דרסלי. בשנת 2009, הוא כיכב ב"אמא קוראז' וילדיה" בתיאטרון המלכותי הלאומי והופיע ב"צל הקוסם", פרק בסדרת הטלוויזיה של רשת BBC "מרלין", בו שיחק את וורלוק הצעיר בשם ג'ילי שמתכוון להשתמש בקסמים כדי לעזור לו לזכות בטורניר האגדי של קמלוט. הוא גילם גם את רוברט בראון בסדרת הטלוויזיה "פשוט ויליאם".

באוקטובר 2009 פורסם שמלינג איבד כל כך הרבה ממשקלו מאז הופעתו האחרונה בסרטי הארי פוטר, שכעת הוא "לא ניתן לזיהוי". דמותו של דאדלי דרסלי כמעט לוהקה מחדש עבור "הארי פוטר ואוצרות המוות - חלק 1", אך מלינג נשאר בתפקידו ולבש חליפת השמנה. הוא הגיב בחיוב על השינוי, "אני יכול עכשיו לנער את העניין של שחקן-ילד, כמו השומן ולהתחיל קריירה חדשה, כי אף אחד לא רואה אותי כדאדלי".

בשנת 2018 מלינג שיחק לצד ליאם ניסן בסרטם של האחים כהן "הבלדה על באסטר סקראגס". תפקידו בסרט זה זיכה אותו בשבחי המבקרים. 

בשנת 2020 גילם את דמות הנבל הראשי בסרט מבית נטפליקס "משמר האלמוות" ואת דמותו של רוי לאפרטי בסרט "תמיד השטן", לצדם של טום הולנד, סבסטיאן סטן, היילי בנט, רוברט פטינסון וג'ייסון קלארק.

בשנת 2023 גילם את ג'פרי מורטון בסרט הבריטי ההיסטורי "שושנה" (אנ') אודות ההתנקשות באברהם שטרן (יאיר), ממנהיגי ארגון לח"י.

 פילמוגרפיה 
 קולנוע 
 שנה סרט תפקיד הערות 2001 הארי פוטר ואבן החכמים דאדלי דרסלי 2002 הארי פוטר וחדר הסודות 2004 הארי פוטר והאסיר מאזקבאן 2007 הארי פוטר ומסדר עוף החול 2010 הארי פוטר ואוצרות המוות - חלק 1 2016 העיר האבודה Z ויליאם ברקלי2017המלחמה על הכוחבנג'מין וייל 2018 הבלדה על באסטר סקראגס הריסון הסיפור של טראוטמן סמל סמית' 2019 מחכים לברברים חייל 42020 משמר האלמוות סטיבן מריקSay Your Prayersטים תמיד השטן רוי לאפרטי2021 הטרגדיה של מקבת' (אנ') מלקולם (אנ')2022Please Baby Pleaseארתורעיניה התכולותאדגר אלן פו2023שושנה (אנ')ג'פרי מורטון2024Harvestמאסטר קנת'2025פיליוןקוליןTBAButterfly Jam

 טלוויזיה 
 שנה סדרה תפקיד הערות 2005 Friends and Crocodiles אוליבר הצעירסרט טלוויזיה של BBC One 2010 מרלין ג'ילי פרק: "The Sorcerer's Shadow" Just William  רוברט בראון4 פרקים 2011 Garrow's Law ג'ורג' 3 פרקים 2016 המוסקטרים בסטיאן פרק: "Fool's Gold" 2019 חומריו האפלים סיסלמן פרק: "Armour" מלחמת העולמות תותחן 2 פרקים 2020 גמביט המלכההארי בלטיק4 פרקים2024Wolf Hall: The Mirror and the Lightתומאס ווריאוטשלי (אנ')תפקיד ראשי; 6 פרקים

 תיאטרון 
 שנה מחזה תפקיד תיאטרון 2009 אמא קוראז' וילדיה גבינה שווייצרית התיאטרון המלכותי הלאומי 2010 חדר שינה, ריקוד וצורות קסם אחרות תיאטרון 503 נשים, היזהרו, נשים וורד הצעיר התיאטרון המלכותי הלאומי 2011 בית הספר לשערורייה סר בנג'מין בקביט מרכז ברביקן מתי לאחרונה ראית את אמא שלי? איאן אולפני טרפלגר 2012 אני מצלמה כריסטופר אישרווד סאות'ווארק פלייאוס 2013 משפחת סמאק רובינסון שון רובינסון תיאטרון רוז, קינגסטון בית החממה טלה אולפני טרפלגרהמלך לירשׁוטה תיאטרון מינרווה, צ'יצ'סטר 2014 האקדמיה למוזיקה בברוקליןהאקדמיה למוזיקה של ברוקלין רוכלות ילד פסטיבל HighTide החטיבה הכועסת שלל דמויות תיאטרון רויאל, פלימות', מרכז האומנויות וורוויק, תיאטרון ארמון ווטפורד 2016 Hand to God  ג'ייסון/טיירון תיאטרון וודוויל, לונדון המלך ליר אדגר אולד ויק 2017 Jam קיין תיאטרון פינבורו
 משחקי וידאו 
 שנה כותר דמות הערות 2007 הארי פוטר ומסדר עוף החול דאדלי דרסלי דיבוב

 פרסים ומועמדויות 
פרסשנהקטגוריהעבורתוצאהמקורפרס הקולנוע הבריטי העצמאי2025ההופעה הראשית הטובה ביותרמושב אחורי

 קישורים חיצוניים 

 מלינג בבית הספר מיל היל
 קורות חיים של השחקן

 הערות שוליים 

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1989